《牡丹花》
宋代·董嗣杲

大花香透已春过，莫妙春工点染多。
蜀地锦机裁色样，洛阳土脉蕴中和。
牙牌有字分奇品，金屋无人续艳歌。
明月天津桥上晚，一声不柰杜鹃何。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。